Μη σκιάεστε, μο διαόλοι, είστε στο Ελληνικό: αναπαραστάσεις μεταναστών από την Αλβανία σε κείμενα των Σωτήρη Δημητρίου, Τηλέμαχου Κώτσια και Βασίλη Γκουρογιάννη
Creators: name: Κόκκινου, Σοφία Κωνσταντίνου
Publisher: name: Aristotle University of Thessaloniki
Year: 2012
Subjects: Σύγχρονη Λογοτεχνία - Μετανάστευση
Σωτήρης Δημητρίου, Τηλέμαχος Κώτσιας, Βασίλης Γκουρογιάννης
Modern Literature - Immigration
Sotiris Dimitriou, Tilemachos Kotsias, Vasilis Gkourogiannis

description: Στην παρούσα εργασία εξετάζονται λογοτεχνικές αναπαραστάσεις μεταναστών με προέλευση από την Αλβανία και τόπο εγκατάστασης την Ελλάδα, όπως αυτές θεματοποιούνται στα έργα σύγχρονων Ελλήνων λογοτεχνών. Πρόκειται για τα έργα Ν’ ακούω καλά τ’ όνομά σου και «Ντιάλιθ’ ιμ, Χριστάκη» του Σωτήρη Δημητρίου, Το τελευταίο καναρίνι του Τηλέμαχου Κώτσια και Βέβηλη πτήση και «Από την άλλη γωνία» του Βασίλη Γκουρογιάννη. Μέσα από τις διαφορετικές οπτικές γωνίες από τις οποίες εστιάζει καθένας από τους τρεις συγγραφείς παρατηρούμε τον τρόπο με τον οποίο συγκροτείται η εικόνα του μετανάστη στη λογοτεχνία. Σε γενικές γραμμές, στα κείμενα που αναλύονται οι ήρωες εγκαταλείπουν τον τόπο τους αναζητώντας μια καλύτερη ζωή στην Ελλάδα, την οποία θεωρούν έναν «επίγειο παράδεισο». Ωστόσο, γρήγορα οι προσδοκίες τους διαψεύδονται. Οι ντόπιοι τους εκμεταλλεύονται, τους θεωρούν ανεπιθύμητους και δεν μπορούν να συνυπάρξουν εύκολα μαζί τους. Το πρόβλημα γίνεται ακόμα εντονότερο όταν ο μετανάστης ανήκει στο γυναικείο φύλο. Λίγες είναι οι περιπτώσεις στις οποίες οι μετανάστες ήρωες θα κερδίσουν τη συμπάθεια και εν μέρει την αποδοχή από τους Έλληνες. Στην προσπάθειά τους να γίνουν αποδεκτοί, οι ήρωες προσπαθούν να διεκδικήσουν μερίδιο στο ιστορικό παρελθόν της Ελλάδας, με αποτέλεσμα να θεωρούνται επικίνδυνοι για την εθνική ομοιογένεια και την εδαφική ακεραιότητα της χώρας. Ωστόσο, ο στόχος των μεταναστών είναι να βρουν στην Ελλάδα μια νέα πατρίδα, όπως κι αν αυτή η έννοια μπορεί να οριστεί. Τα έργα που εξετάζονται θέτουν προβληματισμούς περί ταυτότητας (πολιτισμικής, έμφυλης, θρησκευτικής, εθνικής), με ιδιαίτερη έμφαση στο ρόλο που διαδραματίζει στη ζωή των μεταναστών η χρήση της μητρικής τους γλώσσας. Επιπλέον τίθεται το ερώτημα κατά πόσο η σύγχρονη λογοτεχνική παραγωγή περί μεταναστών χαρακτηρίζεται από αισθητική ποιότητα και κατά πόσο κάνει εκπτώσεις σε αυτόν τον τομέα προκειμένου να προβάλλει συγκεκριμένα ιδεολογικά ζητήματα.
description: This dissertation examines the literary representations in Modern Greek literature of the Albanian immigrants in Greece. The texts that are examined are: N’ akouo kala t’ onoma sou [May Your Name be Blessed] and «Djallth im Christaki» [«Christaki, my Little Boy»] by Sotiris Dimitriou, To teleutaio kanarini [The Last Canary] by Tilemachos Kotsias and Vevili ptisi [Profane Flight] and «Apo tin alli gonia» [«From the other corner»] by Vassilis Gourogiannis. Through the different angles from which the three authors see the problem of immigration we notice the way in which the fictional image of immigrants as well as the process through which this image is constructed can be revealed. In general, in the texts which are analyzed the heroes abandon their homeland seeking a better life in Greece, which they consider «heaven on earth». However, their expectations are refuted. The natives exploit the immigrants and consider them unwelcome, and coexistence is difficult. This problem is intensified in the case of female immigrants. It is only in a few cases that we see instances of the immigrant hero getting sympathy from and being accepted by the native Greeks. In their effort to become accepted, the immigrant heroes try to claim a portion of the Greek past; this claim is however interpreted as a threat to the national homogeneity and the territorial integrity of the country irrespective of the immigrants’ limited aspirations which can be summarized as «finding in Greece a new country», whatever this vague aim may entail. The literary works that are examined address issues of cultural, gender, religious and national identity, emphasizing the role of mother tongue in immigrants’ life. Moreover, a question arises as to whether modern literature about immigrants is characterized by aesthetical quality or falls intentionally short in this area in order to focus on certain ideological issues.